CELEX: 32021R0810
Language: et
Date: 2021-05-20 00:00:00
Title: Komisjoni rakendusmäärus (EL) 2021/810, 20. mai 2021, millega muudetakse rakendusmäärust (EL) 2021/808 seoses teatavaid otsuse 2002/657/EÜ II lisas loetletud aineid käsitlevate üleminekusätetega (EMPs kohaldatav tekst)

21.5.2021   
               
               
                  ET
               
               
                  Euroopa Liidu Teataja
               
               
                  L 180/112
               
            
         KOMISJONI RAKENDUSMÄÄRUS (EL) 2021/810,
         20. mai 2021,
         millega muudetakse rakendusmäärust (EL) 2021/2021/808 seoses teatavaid otsuse 2002/657/EÜ II lisas loetletud aineid käsitlevate üleminekusätetega
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 15. märtsi 2017. aasta määrust (EL) 2017/625, mis käsitleb ametlikku kontrolli ja muid ametlikke toiminguid, mida tehakse eesmärgiga tagada toidu- ja söödaalaste õigusnormide ning loomatervise ja loomade heaolu, taimetervise- ja taimekaitsevahendite alaste õigusnormide kohaldamine, millega muudetakse Euroopa Parlamendi ja nõukogu määruseid (EÜ) nr 999/2001, (EÜ) nr 396/2005, (EÜ) nr 1069/2009, (EÜ) nr 1107/2009, (EL) nr 1151/2012, (EL) nr 652/2014, (EL) 2016/429 ja (EL) 2016/2031, nõukogu määruseid (EÜ) nr 1/2005 ja (EÜ) nr 1099/2009 ning nõukogu direktiive 98/58/EÜ, 1999/74/EÜ, 2007/43/EÜ, 2008/119/EÜ ja 2008/120/EÜ ning millega tunnistatakse kehtetuks Euroopa Parlamendi ja nõukogu määrused (EÜ) nr 854/2004 ja (EÜ) nr 882/2004, nõukogu direktiivid 89/608/EMÜ, 89/662/EMÜ, 90/425/EMÜ, 91/496/EMÜ, 96/23/EÜ, 96/93/EÜ ja 97/78/EÜ ja nõukogu otsus 92/438/EMÜ (ametliku kontrolli määrus), (1) eriti selle artikli 34 lõiget 6,
         ning arvestades järgmist:
         
                     (1)
                  
                  
                     Komisjoni rakendusmäärusega (EL) 2021/2021/808 (2) tunnistatakse muu hulgas kehtetuks komisjoni otsus 2002/657/EÜ (3). Kõnealuse otsuse artiklis 4 koostoimes kõnealuse otsuse II lisaga on sätestatud farmakoloogiliste toimeainete klooramfenikooli, nitrofuraani metaboliitide, medroksüprogesteroonatsetaadi ja malahhiitrohelise nõutavad tulemuslikkuse miinimummäärad teatavates maatriksites.
                  
               
                     (2)
                  
                  
                     Komisjoni rakendusmääruse (EL) 2019/1871 (4) artiklis 8 on sätestatud üleminekusätted seoses keelatud farmakoloogiliste toimeainete suhtes meetmete võtmist võimaldavate kontrollväärtustega. Kolmandatest riikidest imporditud loomse toidu ja liidus toodetud loomse toidu suhtes tuleks kuni 27. novembrini 2022 kohaldada meetmete võtmist võimaldavate kontrollväärtustena otsuse 2002/657/EÜ II lisas klooramfenikooli, nitrofuraani metaboliitide ning malahhiitrohelise ja leukomalahhiitrohelise summa jaoks sätestatud nõutavaid tulemuslikkuse miinimummäärasid.
                  
               
                     (3)
                  
                  
                     Määruse (EL) 2019/1871 artiklis 8 osutatud eesmärgil tuleks otsuse 2002/657/EÜ II lisa jätkuvalt kohaldada kuni 27. novembrini 2022.
                  
               
                     (4)
                  
                  
                     Järjepidevuse säilitamiseks tuleks käesolevat määrust kohaldada alates samast kuupäevast kui rakendusmäärust (EL) 2021/2021/808.
                  
               
                     (5)
                  
                  
                     Käesoleva määrusega ettenähtud meetmed on kooskõlas alalise taime-, looma-, toidu- ja söödakomitee arvamusega,
                  
               ON VASTU VÕTNUD KÄESOLEVA MÄÄRUSE:
         
            Artikkel 1
            Rakendusmääruse (EL) 2021/2021/808 artikkel 7 asendatakse järgmisega:
            
               
                  „Artikkel 7
                  Õigusaktide kehtetuks tunnistamine ja üleminekumeetmed
                  Otsused 2002/657/EÜ ja 98/179/EÜ tunnistatakse kehtetuks alates käesoleva määruse jõustumise kuupäevast.
                  Meetodite puhul, mis on valideeritud enne käesoleva määruse jõustumise kuupäeva, jätkatakse otsuse 2002/657/EÜ I lisa punktides 2 ja 3 sätestatud nõuete kohaldamist siiski kuni 10. juunini 2026.
                  Määruse (EL) 2019/1871 artikli 8 teises lõigus osutatud eesmärgil kohaldatakse otsuse 2002/657/EÜ II lisa jätkuvalt kuni 27. novembrini 2022.“
               
            
         
         
            Artikkel 2
            Käesolev määrus jõustub kahekümnendal päeval pärast selle avaldamist Euroopa Liidu Teatajas.
         
         
            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 20. mai 2021
            
               
                  Komisjoni nimel
               
               
                  president
               
               Ursula VON DER LEYEN
            
         
         
            (1)  ELT L 95, 7.4.2017, lk 1.
         
            (2)  Komisjoni 22. märtsi 2021. aasta rakendusmäärus (EL) 2021/2021/808, milles käsitletakse toiduloomadel kasutatavate farmakoloogiliste toimeainete jääkide analüüsimise meetodeid ja tulemuste tõlgendamist ning proovivõtumeetodeid ning millega tunnistatakse kehtetuks otsused 2002/657/EÜ ja 98/179/EÜ (vt käesoleva Euroopa Liidu Teataja lk 84).
         
            (3)  Komisjoni 14. augusti 2002. aasta otsus 2002/657/EÜ, millega rakendatakse nõukogu direktiivi 96/23/EÜ analüüsimeetodite tulemuslikkuse ja tulemuste tõlgendamise osas (EÜT L 221, 17.8.2002, lk 8).
         
            (4)  Komisjoni 7. novembri 2019. aasta määrus (EL) 2019/1871, milles käsitletakse loomses toidus esinevate lubamatute farmakoloogiliste toimeainete suhtes kohaldatavaid meetmete võtmist võimaldavaid kontrollväärtusi ja millega tunnistatakse kehtetuks otsus 2005/34/EÜ (ELT L 289, 8.11.2019, lk 41).